
PROIECTULUI DE HOTĂRÂRE
Privind modificarea Art. 1 din Hotărârea Consiliului Local al Municipiului Timişoara nr. 105/27.03.2012, cu modificările ulterioare




1. Descrierea situaţiei actuale

Planul Urbanistic General al Municipiului Timişoara a fost aprobat prin  Hotărârea Consiliului Local al Municipiului Timişoara nr. 157/28.05.2002 privind aprobarea Planului Urbanistic General.

Potrivit art.46 alin (1) din Legea 350/2001 privind amenajarea teritoriului şi urbanismul:

Planul urbanistic general are atât caracter director şi strategic, cât şi caracter de reglementare şi reprezintă principalul instrument de planificare operaţională, constituind baza legală pentru realizarea programelor şi acţiunilor de dezvoltare. Fiecare unitate administrativ-teritorială trebuie să îşi actualizeze la maximum 10 ani planul urbanistic general, în funcţie de evoluţia previzibilă a factorilor sociali, geografici, economici, culturali şi a necesităţilor locale.

Prin Art. 1 din Hotărârea Consiliului Local al Municipiului Timişoara nr. 131/ 24.04.2017, s-a aprobat „Modificarea Art. 1 din „Hotărârea Consiliului Local al Municipiului Timişoara nr. 105/27.03.2012 privind prelungirea valabilităţii Planului Urbanistic General al Municipiului Timişoara aprobat prin Hotărârea Consiliului Local al Municipiului Timişoara nr. 157/28.05.2002”, cu modificările ulterioare, în sensul actualizării datei limită de valabilitate, conform cu modificările legislative din art. II al Legii 303/27.11.2015 pentru modificarea art. 46 din Legea 350/2001 privind amenajarea teritoriului şi urbanismul şi a art. II din Ordonanţa de urgenţă a Guvernului nr. 85/2012 pentru modificarea alin (1^3) al art. 46 din Legea 350/2001 privind amenajarea teritoriului şi urbanismul, adică 30.12.2018.”
2. Schimbări preconizate şi rezultate aşteptate
Ulterior emiterii Hotărârii Consilului Local al Municipiului Timişoara nr. 131/24.04.2017, prin Articolul I al „ORDONANŢEI DE URGENŢĂ nr. 51 din 21 iunie 2018 pentru modificarea Legii nr. 350/2001 privind amenajarea teritoriului şi urbanismul şi pentru prorogarea unor termene” au fost  stabilite următoarele: 

„Articolul I

Legea nr. 350/2001 privind amenajarea teritoriului şi urbanismul, publicată în Monitorul Oficial al României, Partea I, nr. 373 din 10 iulie 2001, cu modificările şi completările ulterioare, se modifică după cum urmează: 

1. La articolul 46, alineatul (1^3) va avea următorul cuprins: 

(1^3)Termenul de valabilitate a Planului urbanistic general se prelungeşte, pe bază de hotărâre a consiliului local/Consiliului General al Municipiului Bucureşti, până la intrarea în vigoare a noului plan urbanistic general, cu condiţia iniţierii demersurilor de elaborare/actualizare a planului urbanistic general înainte de expirarea termenului de valabilitate.”

3. Alte informaţii 
Se propune Modificarea Art. 1 din „Hotărârea Consiliului Local al Municipiului Timişoara nr. 105/27.03.2012 privind prelungirea valabilităţii Planului Urbanistic General al Municipiului Timişoara aprobat prin Hoărârea Consiliului Local al Municipiului Timişoara nr. 157/28.05.2002”, cu modificările ulterioare, în sensul actualizării datei limită de valabilitate, conform cu modificările legislative din Articolul I al „ORDONANŢEI DE URGENŢĂ nr. 51 din 21 iunie 2018 pentru modificarea Legii nr. 350/2001 privind amenajarea teritoriului şi urbanismul şi pentru prorogarea unor termene”, adică până la intrarea în vigoare a noului plan urbanistic general,
4. Concluzii
Având în vedere prevederile legale expuse, proiectul de hotărâre privind modificarea Art. 1 din Hotărârea Consiliului Local al Municipiului Timişoara nr. 105/27.03.2012, cu modificările ulterioare, îndeplineşte condiţiile pentru a fi supus dezbaterii şi aprobării plenului consiliului local. 

NOTĂ: Elementele de natură tehnică, de detaliu, se vor regăsi în raportul de specialitate şi, dacă se impune,  în nota de fundamentare.

